[pic] | KOMISIJA EVROPSKIH SKUPNOSTI |

Bruselj, 20.11.2007

COM(2007) 730 konč.

Predlog

UREDBA SVETA

o spremembi Uredbe (ES) št. 1858/2005 o uvedbi dokončne protidampinške dajatve na uvoz jeklenih vrvi in kablov s poreklom, med drugim, iz Južne Afrike

(predložila Komisija)

OBRAZLOŽITVENI MEMORANDUM

OZADJE PREDLOGA |

110 | Razlogi za predlog in njegovi cilji Ta predlog zadeva uporabo Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 2117/2005 z dne 23. decembra 2005 („osnovna uredba“), v postopku glede uvoza jeklenih vrvi in kablov s poreklom, med drugim, iz Južne Afrike. |

120 | Splošno ozadje Ta predlog je nastal v okviru izvajanja osnovne uredbe in je rezultat preiskave, ki je bila izvedena v skladu z vsebinskimi in postopkovnimi zahtevami, določenimi v osnovni uredbi. |

130 | Obstoječe določbe na področju, na katero se nanaša predlog Svet je avgusta 1999 z Uredbo (ES) 1796/1999 uvedel dokončno protidampinško dajatev na uvoz jeklenih vrvi in kablov s poreklom, med drugim, iz Južne Afrike. Svet je novembra 2005, po pregledu zaradi izteka ukrepa v skladu s členom 11(2) osnovne uredbe, z Uredbo (ES) št. 1858/2005 sklenil, da se ohranijo protidampinški ukrepi, ki so se uporabljali za uvoz zadevnega izdelka s poreklom, med drugim, iz Južne Afrike. Komisija je s Sklepom 1999/572/ES z dne 13. avgusta 1999 sprejela cenovno zavezo južnoafriške družbe Scaw Metals Group Haggie Steel Wire Rope („Haggie“ ali „družba“). |

141 | Usklajenost z drugimi politikami in cilji Unije Se ne uporablja. |

POSVETOVANJE Z ZAINTERESIRANIMI STRANKAMI IN OCENA UčINKA |

Posvetovanje z zainteresiranimi strankami |

219 | Zadevnim zainteresiranim strankam je že bila dana možnost, da zagovarjajo svoje interese med preiskavo v skladu z določbami osnovne uredbe. |

Zbiranje in uporaba izvedenskih mnenj |

229 | Zunanje izvedensko mnenje ni bilo potrebno. |

230 | Ocena učinka Ta predlog je nastal kot posledica izvajanja osnovne uredbe. Osnovna uredba ne predvideva splošne presoje vpliva, pač pa vsebuje izčrpen seznam pogojev, ki jih je treba ovrednotiti. |

PRAVNI ELEMENTI PREDLOGA |

305 | Povzetek predlaganih ukrepov Svet je avgusta 1999 z Uredbo (ES) 1796/1999 uvedel dokončno protidampinško dajatev na uvoz jeklenih vrvi in kablov s poreklom, med drugim, iz Južne Afrike. Svet je novembra 2005, po pregledu zaradi izteka ukrepa v skladu s členom 11(2) osnovne uredbe, z Uredbo (ES) št. 1858/2005 sklenil, da se ohranijo protidampinški ukrepi, ki so se uporabljali za uvoz zadevnega izdelka s poreklom, med drugim, iz Južne Afrike. Komisija je s Sklepom 1999/572/ES z dne 13. avgusta 1999 sprejela cenovno zavezo južnoafriške družbe Scaw Metals Group Haggie Steel Wire Rope. Za družbo je bilo zdaj ugotovljeno, da je kršila zavezo, zato se mora njeno sprejetje umakniti. Glede na to je treba spremeniti Uredbo (ES) št. 1858/2005, da se odpravi izvzetje iz protidampinških dajatev, ki trenutno veljajo za prej omenjeno družbo. |

310 | Pravna podlaga Uredba Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti, kakor je bila nazadnje spremenjena z Uredbo Sveta (ES) št. 2117/2005 z dne 23. decembra 2005. |

329 | Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |

Načelo sorazmernosti |

331 | Predlog upošteva načelo sorazmernosti iz naslednjih razlogov. Oblika ukrepanja je opisana v zgoraj navedeni osnovni uredbi in ne daje možnosti za nacionalno odločanje. |

332 | Navedba o tem, kako je zmanjšana finančna in administrativna obremenitev Skupnosti, nacionalnih vlad, regionalnih in lokalnih organov, gospodarskih subjektov in državljanov ter kako sorazmerna je z zastavljenim ciljem predloga, se ne uporablja. |

Izbira instrumentov |

341 | Predlagani instrument: uredba. |

342 | Druga sredstva ne bi bila primerna iz naslednjega razloga: Drugi instrumenti ne bi ustrezali, ker osnovna uredba ne predvideva drugih možnosti. |

PRORAčUNSKE POSLEDICE |

409 | Predlog nima posledic za proračun Skupnosti. |

1. Predlog

UREDBA SVETA

o spremembi Uredbe (ES) št. 1858/2005 o uvedbi dokončne protidampinške dajatve na uvoz jeklenih vrvi in kablov s poreklom, med drugim, iz Južne Afrike

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti[1], ter zlasti členov 8 in 9 Uredbe,

ob upoštevanju predloga, ki ga je predložila Komisija po posvetovanju s svetovalnim odborom,

ob upoštevanju naslednjega:

A. PREJŠNJA PREISKAVA IN OBSTOJEČI UKREPI

(1) Svet je avgusta 1999 z Uredbo (ES) 1796/1999[2] uvedel dokončno protidampinško dajatev na uvoz jeklenih vrvi in kablov s poreklom, med drugim, iz Južne Afrike.

(2) Svet je novembra 2005, po pregledu zaradi izteka ukrepa v skladu s členom 11(2) osnovne uredbe, z Uredbo (ES) št. 1858/2005 [3] sklenil, da se ohranijo protidampinški ukrepi, ki so se uporabljali za uvoz zadevnega izdelka s poreklom, med drugim, iz Južne Afrike.

(3) Komisija je s Sklepom 1999/572/ES z dne 13. avgusta 1999[4] sprejela cenovno zavezo južnoafriške družbe Scaw Metals Group Haggie Steel Wire Rope („Haggie“ ali „družba“).

(4) Zato je bil uvoz v Skupnost zadevnega izdelka južnoafriškega porekla, ki ga je proizvajala družba, in vrste izdelka, ki ga zajema zaveza („izdelek iz zaveze“), izvzet iz dokončnih protidampinških dajatev.

(5) V zvezi s tem je treba opozoriti, da so bile nekatere vrste jeklenih žičnatih vrvi in kablov, ki jih sedaj proizvaja Haggie, izključene iz obsega zaveze. Zato je bilo za take jeklene žičnate vrvi in kable pri vstopu v prosti promet v Skupnosti treba plačati protidampinško dajatev.

B. NEIZPOLNJEVANJE ZAVEZE

(6) Zaveza, ki jo je ponudila družba, jo zavezuje, da med drugim izvaža izdelek iz zaveze v Evropsko skupnost nad določenimi najnižjimi uvoznimi cenami, določenimi v zavezi.

(7) Družba je prav tako potrdila, da je glede na izvzetje od protidampinških dajatev, ki ga zaveza omogoča, tako izvzetje možno le s predložitvijo „računa na podlagi zaveze“ carinskim službam Skupnosti. Poleg tega se je družba zavezala, da takih računov na podlagi zaveze ne bo izdajala za prodajo tistih vrst zadevnega izdelka, ki jih zaveza ne zajema in za katere je zato treba plačati protidampinško dajatev. Družba je tudi potrdila, da računi na podlagi zaveze morajo vsebovati informacije, določene v Prilogi k Uredbi 1858/2005.

(8) Pogoji zaveze družbo obvezujejo, da Komisiji v obliki četrtletnega poročila predloži redne in podrobne informacije o prodaji zadevnega izdelka v Evropsko skupnost. Takšna poročila morajo vključevati izdelke, zajete v zavezi, za katere ima družba koristi od izvzetja od plačila protidampinške dajatve, kakor tudi tiste vrste jeklenih vrvi in kablov, ki niso zajeti v zavezi in za katere je zato ob uvozu v Evropsko skupnost treba plačati protidampinško dajatev.

(9) Jasno je, da morajo biti ob predložitvi vsi podatki v navedenih poročilih o prodaji popolni, izčrpni in pravilni ter da morajo biti transakcije v celoti skladne s pogoji zaveze.

(10) Za zagotovitev skladnosti z zavezo se je družba tudi zavezala, da bo dovolila preveritvene obiske na kraju samem v svojih prostorih za preverjanje točnosti in verodostojnosti predloženih podatkov v navedenih četrtletnih poročilih ter da bo predložila vse za Komisijo pomembne informacije.

(11) Treba je opozoriti, da je družba 28. oktobra 2003 že prejela opozorilno pismo služb Komisije zaradi kršitve zaveze, ker je izdajala račune na podlagi zaveze za izdelke, ki niso zajeti v zavezi, vendar so predmet protidampinških ukrepov. V opozorilnem pismu je bilo navedeno, da zaradi posebnih okoliščin, v katerih je do teh kršitev prišlo, Komisija ne namerava umakniti sprejetja zaveze, vendar je bilo tudi izpostavljeno, da bo Komisiji v primeru kakršnih koli nadaljnjih kršitev zaveze, tudi manjših, težko ohraniti sprejetje zaveze družbe.

(12) Preveritveni obisk je bil opravljen 5. in 6. februarja 2007 v prostorih družbe v Južni Afriki.

(13) S preveritvenim obiskom je bilo ugotovljeno, da je družba izdala račune na podlagi zaveze za jeklene vrvi in kable, ki niso zajeti v zavezi, vendar so predmet protidampinških dajatev. Prav tako je bilo ugotovljeno, da družba v enem primeru ni izpolnila svojih obveznosti glede spoštovanja najnižje uvozne cene. Poleg tega je družba izdala račune na podlagi zaveze, ki niso bili v skladu s Prilogo k Uredbi (ES) št. 1858/2005. Med preveritvenim obiskom je bilo tudi ugotovljeno, da vsi podatki v četrtletnih poročilih o prodaji na podlagi zaveze, ki jih je predložila družba, niso bili popolni, izčrpni in pravilni.

(14) Sklep Komisije 2007 /[…]/ES podrobno opisuje naravo ugotovljenih kršitev –

SPREJELA NASLEDNJO UREDBO:

Člen 1

Člena 1(5) in 2 ter Priloga k Uredbi (ES) št. 1858/2005 se črtajo, člen 1(6) Uredbe se zato preštevilči v člen 1(5), člen 3 Uredbe pa se preštevilči v člen 2.

Člen 2

Ta uredba začne veljati dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] UL L 56, 6.3.1996, str. 1. Uredba, kakor je nazadnje spremenjena z Uredbo (ES) št. 2117/2005, UL L 340, 23.12.2005, str. 17.

[2] UL L 217, 17.8.1999, str. 1.

[3] UL L 299, 16.11.2005, str. 1, kakor je bila nazadnje spremenjena z Uredbo (ES) št. 121/2006, UL L 22, 26.1.2006, str. 1.

[4] UL L 217, 17.8.1999, str. 63.